सामग्री: अबू धाबी में मंदिर कमिटी के सदस्य पीएम मोदी और अबू धाबी के क्राउन प्रिंस को मंदिर की बुकलेट दिखाते हुए

पीएम मोदी ने अबू धाबी में इस मंदिर का शिलान्यास किया तो मीडिया ने इसे अबू धाबी का पहला हिन्दू मंदिर कहा. क्या इसे हिन्दू मंदिर कहा जाना उचित है? 

गुजरात यूनिवर्सिटी में सोशल साइंस के प्रोफ़ेसर गौरांग जानी कहते हैं, ''मेरे हिसाब से इसे हिंदू मंदिर कहना उचित नहीं होगा. स्वामिनारायण के लोग भी हिन्दू ही हैं पर सवाल यह है कि जिसको हम हिन्दू बोलते हैं उसके प्रतीक क्या हैं, उसके संदेश क्या हैं. स्वामीनारायण गुजरात का एक प्रादेशिक संप्रदाय है. ये हमेशा अपने संप्रदाय की आभा और गौरव के साथ रहा है. इसी आभा की छाया में ये संप्रदाय अपना काम करता है.'' 

''इसको हिन्दू धर्म से जोड़ना पहली नज़र में तो ठीक लगता है, लेकिन गौर से देखें तो साफ़ पता चलता है कि स्वामिनारायण संप्रदाय में उनके संत ही सर्वोपरि हैं. स्वामिनारायण संप्रदाय का अंतरराष्ट्रीय स्तर पर जो विकास हुआ है उसकी मुख्य वजह एनआरआई गुजराती हैं. इस संप्रदाय का राजनीति से सीधा संबंध रहा है. प्रधानमंत्री मोदी कुछ महीने पहले ही प्रमुख स्वामी के निधन पर दिल्ली से गुजरात श्रद्धांजलि देने पहुंचे थे.'' 

''देश की हर राजनीतिक पार्टी को यह संप्रदाय रास आता है क्योंकि इनके पास पैसे ख़ूब हैं. हिन्दू धर्म में जितनी विविधता है और जो परंपरा है वो यहां किसी भी रूप में प्रतिबिंबित नहीं होती है. इस संप्रदाय को हम सीधे हिन्दू धर्म से नहीं जोड़ सकते हैं.''

किसका प्रतिनिधित्व करता है स्वामिनारायण संप्रदाय? 

विदेशों में स्वामिनारायण संप्रदाय अपने संप्रदाय का प्रतिनिधित्व कर रहा है या हिन्दू धर्म का? गौरांग जानी कहते हैं, ''यह बिल्कुल क्षेत्रीय संप्रदाय की आभा के साथ है न कि हिन्दू धर्म की विविधता और उसकी परंपरा के साथ.'' 

''अभी जो हिन्दुस्तान की राजनीति है उसमें राष्ट्रीय या अंतरराष्ट्रीय स्तर पर प्रभाव हासिल करने के लिए तो उसमें ऐसे ही संप्रदायों का सहारा लिया जाता है.'' 

''गुजरात के भीतर ही ऐसे कई संप्रदाय हैं, लेकिन उनके पास पैसे नहीं हैं इसलिए किसी राजनीतिक पार्टी से कोई क़रीबी नहीं है. मुझे लगता है कि स्वामिनारायण मंदिर एक ख़ास संप्रदाय का मंदिर है या हिंदू मंदिर - इस पर बहस करने की ज़रूरत है.''

गौरांग जानी कहते हैं, ''स्वामिनारायण संप्रदाय के लोगों ने पिछले कुछ दशकों में...\nपिछली सामग्री को संक्षेप में निम्नानुसार किया जा सकता है:
संयुक्त अरब अमीरात की राजधानी अबू धाबी में प्रधानमंत्री नरेंद्र मोदी ने एक मंदिर का शिलान्यास किया है. यह मंदिर स्वामिनारायण संप्रदाय के बीएपीएस सेक्ट का है. बाप्स सेक्ट में पाटीदारों का वर्चस्व रहा है. दिल्ली का अक्षरधाम मंदिर भी इसी संप्रदाय का है. स्वामिनारायण संप्रदाय के विदेशों में दर्जनों मंदिर है.